Usman Awang

Si Wan Osman Wan Awang, kilala rin sa kanyang panulat na Usman Awang (12 Hulyo 1929, Kuala Sedili, Johore - 29 Nobyembre 2001, Kuala Lumpur) ay isang Malaysianong makata, manunulat ng dula, nobelista at Pambansang Laureado ng Malaysia (1983).

Maikling talambuhay 
Si Wan Osman ay ipinanganak sa isang mahirap na pamilya ng mga magsasaka. Nagtapos siya sa ika-6 na baitang ng kaniyang lokal na paaralan sa Malay. Sa panahon ng pananakop ng mga Hapon, siya ay inagaw ng mga sundalong Hapon papuntang Singapore upang magsagawa ng sapilitang paggawa roon. Matapos ang giyera, sumali siya sa puwersa ng pulisya at nagsilbi sa Johore at Malacca sa pagitan ng mga taong 1946 hanggang 1951. Noong 1951, lumipat siya sa Singapore, kung saan siya ay unang nagtrabaho bilang isang tagawasto ng manuskrito at pagkatapos ay bilang isang reporter para sa pahayagang Melayu Raya. Sumali siya sa lingguhang Mingguan Melayu - noong 1952. Ang pang-araw-araw na lathalain nito, ang Utusan Melayu ay nagsimulang maglathala ng kaniyang mga unang tula at kuwento sa parehong pahayagan na ito. Matapos ang kalayaan ng Malaya noong 1957, siya ay nanirahan sa Kuala Lumpur at nagtrabaho sa lupon ng regulasyon ng pambansang wika, ang Dewan Bahasa dan Pustaka hanggang 1985.

Si Usman Awang ay namatay sa atake sa puso noong 29 Nobyembre 2001 sa Kuala Lumpur. Siya ay inilibing sa Sementeryong Muslim ng Bukit Kiara, Kuala Lumpur.

Pagkamalikhain 
Sa maagang panahon ginamit niya ang sagisag-panulat na "Tongkat Warrant" ("Ang Baton"). Isa siya sa mga nagtatag ng kilusang "Asas-50" na nagtaguyod sa "Panitikan para sa lipunan." Siya ay may-akda ng maraming koleksiyon ng tula, higit sa dalawampung dula, isang nobela (Tulang-Tulang Berserakan - "Mga nagkalat na buto"), maraming maiikling kwento at mga artikulo sa pamamahayag. Ang kaniyang mga gawa ay isinalin sa 11 wika sa buong mundo, kabilang ang Ingles.

Mga gawaing panlipunan 
Siya ang unang Tagapangulo ng organisasyong pampanitikan na "Pena" mula 1961 hanggang 1965. Noong 1964, siya, kasama ang iba pang kababayan ay lumikha ng kilusang protesta laban sa paglabag sa katayuan ng wikang Malay bilang pambansang wika ng Malaysia na kilala bilang Keranda 152 ("Kabaong 152"). Noong 1986, pinasimulan niya ang paglikha ng Konseho para sa Pagsasalin at Malikhaing Likha ng Malaysia, na ngayon ay kilala bilang Institut Terjemahan Buku Malaysia (ang Suriang Librong Malasia). Pinamunuan niya ang Samahang Pagkakaibigan ng "Malaysia-Tsina" mula pa noong nilikha ito noong 1992.

Mga tula

"Puting Kalapati, Libutin Itong Sandaigdigan" 

Isa sa mga akda ni Usman Awang ang tulang pinamagatang "Merpati Putih, Jelajahi Dunia Ini" na nasa wikang Malay. Maisasalin ito sa wikang Ingles bilang "White Dove, Roam This World" o "White Dove, Explore The World.", at "Tatang Atih" Naisalin din ito sa wikang Tagalog bilang "Puting Kalapati, Libutin Itong Sandaigdigan" ni A. B. Julian. Tungkol ang tula sa kapayapaan na naglalayong nagbibigay ng bagong pag-asa sa maraming tao sa daigdig.

Ang "Tatang Atih" ay ginawa dahil nakikita niya ito sa mundo kaya niya ginawa ang "Tatang Atih".

Mga parangal 

 SEA Writing Award (1982)
 Gantimpala sa Pampanitikan ng Estado (1983).
 Pambansang Laureado ng Malaysia (1983)
 Onoraryong Doktorado sa Unibersidad ng Malaya
 Darjah Kebesaran ng Sultan ng Perak at ang pamagat na "Dato" (1991)

Mga sanggunian

Mga panlabas na link 

  

Mga manunulat mula sa Malaysia